Държавен вестник, бр. 97, 2007 г., стр. 9

Б Р О Й  97
Д Ъ Р Ж А В Е Н   В Е С Т Н И К
С Т Р .  9
председателят има право да определи размери,
различни от определените по ал. 2, за призна-
ване на вземане към определена схема със спе-
циална цел за покритие на техническите резер-
ви, ако са налице обстоятелства, които позво-
ляват да се направи различна обективна пре-
ценка за стабилността на схемата. Заместник-
председателят може да допусне покриване на
технически резерви и с вземания към схема със
специална цел, лицензирана в трета държава,
когато тя отговаря на изисквания, сходни на
изискванията по ал. 1, и може да се направи
обективна преценка за нейната стабилност и
платежоспособност.”
§ 57. В глава шеста се създава раздел IIIа с
чл. 79а, 79б и 79в:
“Раздел IIIа
Покритие на техническите резерви и на запас-
ния фонд на презастрахователя
Общи положения
Чл. 79а. (1) Презастрахователят е длъжен да
покрие брутния размер на техническите резер-
ви и на запасния фонд с активи в съответствие
с този раздел.
(2) Заместник-председателят може да заб-
рани свободното разпореждане с активи на
презастраховател, който не изпълнява задъл-
жението по ал. 1 или по чл. 66, ал. 3, след като
е уведомил за намерението си компетентните
органи на приемащите държави членки.
(3) Този раздел не се прилага за застрахо-
вателите, които извършват активно презаст-
раховане.
Изисквания към избора на активи за покритие
на техническите резерви
Чл. 79б. (1) При избора на активи за покри-
тие на техническите резерви презастраховате-
лят е длъжен да вземе предвид особеностите на
извършваната от него дейност, в т. ч. естество-
то, количеството и дюрацията на очакваните
плащания по претенции, по такъв начин, че да
гарантира достатъчност, ликвидност, сигурност,
качество, доходност и съответствие на своите
инвестиции.
(2) Презастрахователят е длъжен да осигури
диверсификация и подходящо разпределение на
активите за покритие на техническите резерви,
които да гарантират неговата възможност за
изпълнение на поетите задължения при небла-
гоприятни промени на икономическите обсто-
ятелства, в т. ч. при неблагоприятни промени
на финансовите пазари, на пазарите на недви-
жими имоти или при значителни катастрофич-
ни събития.
(3) Презастрахователят поне веднъж го-
дишно оценява въздействието на неблагопри-
ятни или неочаквани промени в пазарните об-
стоятелства върху активите за покритие на
техническите резерви, като ги диверсифици-
ра така, че да намали възможния неблаго-
приятен ефект.
(4) Активите за покритие на техническите
резерви, с изключение на тези по чл. 73, ал. 1,
т. 2, се диверсифицират и разпределят така, че
нито една категория активи, инвестиционен
пазар или отделна инвестиция да не е със зна-
чителен дял. Презастрахователят е длъжен да
не допуска инвестиции в активите на един еми-
тент или на емитенти, които са част от група
свързани лица, които да го излагат на висока
концентрация на риск.
(5) Инвестиции в ценни книжа, които не са
приети за търговия на регулиран пазар или МСТ
на ценни книжа в Република България, в друга
държава членка, или на международно признат
и ликвиден регулиран пазар или МСТ на ценни
книжа в трета държава, трябва да бъдат огра-
ничени до благоразумни равнища.
(6) За инвестициите в деривати на ценни
книжа се прилага чл. 73, ал. 4, като презастра-
хователят е длъжен да избягва значителна рис-
кова експозиция в отношенията с отделно лице,
както и в други деривативни операции.
(7) За вземанията на презастрахователите
по ретроцесионните договори и за дела на
ретроцесионерите в техническите резерви на
презастрахователите се прилага чл. 75, ал. 1—
3 и 7.
(8) За вземанията на презастрахователите
към схеми със специална цел за алтернативно
прехвърляне на застрахователен риск се прила-
га чл. 75а.
Инвестиционна политика
Чл. 79в. (1) В съответствие с чл. 79б управи-
телният орган на презастрахователя приема
инвестиционна политика в едномесечен срок
от издаването на лиценза за презастраховане и
я актуализира ежегодно.
(2) Инвестиционната политика по ал. 1 съ-
държа:
1. анализ на дейността на презастраховате-
ля, на поеманите рискове и на извършваните от
него плащания;
2. анализ на състоянието на макроикономи-
ческата среда, в това число на състоянието и
тенденциите на финансовите пазари и на паза-
рите на недвижими имоти;
3. прогноза за очакваната честота и размери
на предявяваните претенции, в т. ч. за събития
с катастрофичен характер, и за възможния ефект
върху застрахователния пазар, финансовите
пазари и пазарите на недвижими имоти;
4. обосновано определяне на активите за
покритие на техническите резерви и запасния
фонд, на тяхната диверсификация и разпреде-
ление, които в най-висока степен съответстват
на дейността на презастрахователя, на макро-